กองอสังหา-อินฟราฯปันผลแล้ว!
ในระหว่างเดือนกุมภาพันธ์-มีนาคม ของทุกปี จะเป็นช่วงเทศกาลประกาศผลประกอบการและการประกาศจ่ายเงินปันผลของบริษัทจดทะเบียน เช่นเดียวกับกองทุนอสังหาริมทรัพย์ กองทุนโครงสร้างพื้นฐาน และกองรีท เริ่มมีการทยอยประกาศจ่ายปันผลออกมาให้เห็นแล้วในขณะนี้ โดยมีกองทุนที่ขึ้นเครื่องหมาย XD หรือสิทธิ์รับเงินปันผลในงวดปี 2559
13 ก.พ. 2560

ในระหว่างเดือนกุมภาพันธ์-มีนาคม ของทุกปี จะเป็นช่วงเทศกาลประกาศผลประกอบการและการประกาศจ่ายเงินปันผลของบริษัทจดทะเบียน เช่นเดียวกับกองทุนอสังหาริมทรัพย์ กองทุนโครงสร้างพื้นฐาน และกองรีท เริ่มมีการทยอยประกาศจ่ายปันผลออกมาให้เห็นแล้วในขณะนี้ โดยมีกองทุนที่ขึ้นเครื่องหมาย XD หรือสิทธิ์รับเงินปันผลในงวดปี 2559
ประกอบด้วย 1.กองทุนรวมสิทธิการเช่าอสังหาริมทรัพย์ CPN รีเทล โกรท หรือ CPNRF มีการจ่ายเงินปันผลในอัตราหน่วยละ 0.293 บาท (2) กองทุนรวมสิทธิการเช่าอสังหาริมทรัพย์ไพร์มออฟฟิศ หรือ POPFมีการจ่ายเงินปันผลในอัตราหน่วยละ 0.2795 บาท (3) กองทุนรวมโครงสร้างพื้นฐานโทรคมนาคม ดิจิทัล หรือ DIFมีการจ่ายเงินปันผลในอัตราหน่วยละ 0.24 บาท
(4) กองทุนรวมสิทธิการเช่าอสังหาริมทรัพย์ CPN คอมเมอร์เชียล โกรท หรือ CPNCG มีการจ่ายปันผลในอัตราหน่วยละ 0.2331 บาท (5) กองทุนรวมสิทธิการเช่าอสังหาริมทรัพย์ไทคอน อินดัสเทรียล โกรท หรือ TGROWTH มีการจ่ายปันผลในอัตราหน่วยละ 0.195 บาท (6) กองทุนรวมอสังหาริมทรัพย์ปิ่นทอง อินดัสเตรียล ปาร์ค หรือ PPF มีการจ่ายปันผลในอัตราหน่วยละ 0.1945 บาท
(7) กองทุนรวมสิทธิการเช่าอสังหาริมทรัพย์คริสตัล รีเทล โกรท หรือ CRYSTAL มีการจ่ายปันผลในอัตราหน่วยละ 0.193 บาท (8) กองทุนรวมอสังหาริมทรัพย์เอราวัณ โฮเทล โกรท หรือ ERWPF มีการจ่ายปันผลในอัตราหน่วยละ 0.148 บาท และ (9) กองทุนรวมอสังหาริมทรัพย์แสนสิริ ไพร์มออฟฟิศ หรือ SIRIPมีการจ่ายปันผลในอัตราหน่วยละ 0.145 บาท
ทั้งนี้ ผู้ถือกองทุนมีสิทธิรับเงินปันผล วันที่ 23 ก.พ. 2560 ทุกกอง!!
อย่างไรก็ตามในแต่ละกองทุนจะมีบริษัทจดทะเบียนเป็นผลถือหุ้นใหญ่ ซึ่งเป็นผู้ได้รับประโยชน์ในรูปของเงินปันผลเป็นจำนวนมาก อย่าง บริษัท ทรู คอร์ปอเรชั่น จำกัด (มหาชน) หรือ TRUE ถือหน่วยของกองทุนรวมโครงสร้างพื้นฐานโทรคมนาคม ดิจิทัลในสัดส่วน 28.11%มีมูลค่าเงินปันผลรับ 391.87 ล้านบาท
รองลงมา บริษัท เซ็นทรัลพัฒนา จำกัด (มหาชน) หรือ CPN โดยถือหุ้นใหญ่กองทุนซีพีเอ็น คอมเมอร์เชียล โกรท จำนวน 25% มูลค่าเงินปันผลรับ 24.86 ล้านบาท และกองทุนซีพีเอ็นรีเทล โกรท จำนวน 26.69% มูลค่าเงินปันผล 173.02 ล้านบาท
ขณะที่ บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON ถือหุ้นใหญ่กองทุนไทคอน อินดัสเทรียล โกรท ในสัดส่วน 28.95% มีมูลค่าเงินปันผลรับ 25.92 ล้านบาท
และ บริษัท ดิ เอราวัณ กรุ๊ป จำกัด (มหาชน) หรือ ERW ถือหุ้นใหญ่ในกองทุนเอราวัณ โฮเทล โกรท ในสัดส่วน 20% มีมูลค่าเงินปันผลรับ 5.21ล้านบาท
พิสูจน์ได้ว่า ผลประโยชน์จากการจ่ายปันผลของกองทุนอสังหาริมทรัพย์ กองทุนโครงสร้างพื้นฐาน และกองรีท ส่วนใหญ่ตกเป็นของผู้ถือหุ้นใหญ่ทั้งสิ้น ซึ่งเป็นไปตาม “สัจจธรรม” 
นอกจากนี้ หากพิจารณาในรูปของอัตราเงินปันผลของแต่กองทุนที่ให้ผลตอบแทนต่อผู้ถือหุ้นนั้น พบว่ามีค่าเฉลี่ยอยู่ที่ระดับ 5-7% โดยกองทุนไทคอนอินดัสเทรียลโกรท ให้ผลตอบแทนจากเงินปันผลสูงสุดที่ระดับ 7.30%รองลงมา กองทุนรวมโครงสร้างพื้นฐานโทรคมนาคมดิจิทัลให้ผลตอบแทนจากเงินปันผล 6.64% กองทุนซีพีเอ็นคอมเมอร์เชียล อัตราผลตอบแทนจากเงินปันผล 6.3% กองทุนรีเทลโกรทให้ผลตอบแทนจากเงินปันผล 5.85%และกองทุนเอราวัณ โฮเทล โกรทอัตราเงินปันผล 4.90%
ทั้งนี้ สำหรับใครที่ชอบลงทุนลงในความเสียงน้อย แต่ได้รับผลตอบแทนที่คุ้มค่า ก็ลองพิจารณา และติดตาม กองรีท-อสังหา-อินฟราฯในส่วนที่เหลือแล้วกัน!
…
 
